Pasaporta e Kosovës

thumb|right|150px|Faqja e brendshme e Pasaportës

Pasaporta e Kosovës është një dokument identifikimi dhe udhëtimi që u lëshohet qytetarëve të Republikës së Kosovës. Ky dokument bën të mundur udhëtimet ndërkombëtare dhe është provë e shtetësisë së Kosovës. Kompetenca për lëshimin e pasaportave i përket Ministrisë së Punëve të Brendshme të Kosovës. Autoritetet kanë njoftuar se nga viti 2010 do të lëshojnë pasaporta biometrike.

Historia
Kosova u shpall shtet i pavarur dhe sovran më 17 shkurt 2008. Fill pas miratimit të ligjit themeltar të shtetit, Kushtetutës, Autoritetet filluan lëshimin e pasaportave per qytetarët e Republikë së Kosovës. Ky ndoshta është dokumenti më i rëndësishëm emblematik pasi bëhet lajmëtar i mëvetësisë së Kosovës në mbarë rruzullin tokësor. Sidoqoftë Kosova akoma nuk njihet si shtet nga të gjitha kombet e botës dhe si rrjedhim edhe pasaporta e saj has vështirësi nëpër pikë kalimet kufitare apo nga konsullatat e huaja për lëshimin e vizave. Popullata e Kosovës, përgjatë viteve ka pasur nëpër duar pasaporta me mbishkrime të ndryshme:
 * Pasaportë Serbo-Kroato-Sllovene në vitet e para të shekullit të XX.
 * Pasaportë Jugosllave pas luftës së II Botërore.
 * Pasaportë (Dokument Udhëtimi) i lëshuar nga Missioni i Kombeve të Bashkuara, UNMIK në vitet 2000-2008.
 * Pasaportë e Republikës së Kosovës lëshuar nga korriku 2008.

Tiparet
Pasaporta aktuale e Kosovës nuk është biometrike. Ngjyra është blu e errët, me stemën e Republikës së Kosovës në mes të kopertinës. Fjalët "REPUBLIKA E KOSOVËS" dhe "PASAPORTË" janë të shkruara ne gjuhën shqipe, serbe dhe angleze. Edhe të dhënat personale në faqen e brendshme janë të shkruajtura në të tria këto gjuhë. Ka elementë sigurie të kënaqshëm si: gjurma e gishtit ne faqen përbri faqes së të dhënave, pulla holografike, faqja e të dhënave e mbështjellë me plastikë, etj. Pasaporta kosovare përputhet me shumë standarte të rekomanduara nga Organizata Ndërkombëtare e Aviacionit Civil (ICAO) si: përmasat, elementë sigurie, modeli, etj.

Për shtetasit mbi 18 vjeç pasaporta ka vlefshmëri 10 vjeçare nga data e lëshimit.

Pasaporta e Republikës së Kosovës lëshohet në katër variante: Pasaportë e zakonshme, Pasaportë diplomatike, Pasaportë zyrtare dhe Dokument udhëtimi.

Udhëtimet pa viza
Mbajtësit e pasaportës së Kosovës mund të udhëtojnë pa viza në vendet në vijim:


 * 🇦🇱 Shqipëri
 * 🇲🇰 Maqedoni
 * 🇲🇪 Mali i Zi
 * 🇹🇷 Turqi

Lidhje të jashtme

 * [Procedurat për paisje me pasaportën e Kosovës]
 * Ministria e Punëve të Brëndshme të Kosovës

Reisepass (Kosovo) Kosovan passport Passaporto kosovaro Kosoviske pass